
Parlamentul  României

Camera  Deputaţilor

Comisia pentru industrii                           Comisia pentru administraţie publică,
              şi servicii                              amenajarea teritoriului şi echilibru ecologic         

      Bucureşti, 02.04.2012                                                       Bucureşti, 02.04.2012                                         
          Nr.23/343/2011                                                                    Nr.26/454/2011
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, cu modificările ulterioare, vă înaintăm, alăturat, Raportul comun asupra proiectului de Lege privind aprobarea Ordonanţei Guvernului nr.69/2011 pentru modificarea Ordonanţei Guvernului nr.36/2006 privind instituirea preţurilor locale de referinţă pentru energia termică furnizată populaţiei prin sisteme centralizate, transmis, pentru dezbatere şi avizare în fond, în procedură de urgenţă, Comisiei pentru industrii şi servicii şi Comisiei pentru administraţie publică, amenajarea teritoriului şi echilibru ecologic, cu nr.P.L.x 572 din 31 octombrie 2011.
În raport cu  obiectul şi conţinutul său, proiectul de lege face parte din categoria legilor ordinare.

              VICEPREŞEDINTE,                                           PREŞEDINTE,

Alin Silviu Trăşculescu                                       Bogdan Cantaragiu                                   

                                                      RAPORT COMUN

proiectului de Lege privind aprobarea Ordonanţei Guvernului nr.69/2011 pentru modificarea Ordonanţei Guvernului nr.36/2006 privind instituirea preţurilor locale de referinţă pentru energia termică furnizată populaţiei prin sisteme centralizate
În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii şi Comisia pentru administraţie publică, amenajarea teritoriului şi echilibru ecologic au fost sesizate spre dezbatere, în fond, în procedură de urgenţă, cu proiectul de Lege privind aprobarea Ordonanţei Guvernului nr.69/2011 pentru modificarea Ordonanţei Guvernului nr.36/2006 privind instituirea preţurilor locale de referinţă pentru energia termică furnizată populaţiei prin sisteme centralizate, trimis cu adresa nr.P.L.x 572 din 31 octombrie 2011, înregistrată cu nr.23/343 din 1 noiembrie 2011, respectiv nr.26/454 din 1 noiembrie 2011.

Consiliul Legislativ, cu avizul nr.928/29.08.2011, a avizat favorabil proiectul de lege, cu observaţii şi propuneri preluate integral de iniţiator.

Senatul, în calitate de primă Cameră sesizată, a adoptat proiectul de lege legislativă, în  şedinţa din 26 octombrie 2011.

Comisia pentru buget, finanţe şi bănci, cu avizul nr.22/463/08.11.2011, a avizat favorabil proiectul de lege.

Proiectul de lege are ca obiect de reglementare modificarea  O.G.nr.36/2006 privind instituirea preţurilor locale de referinţă pentru energia termică furnizată populaţiei prin sisteme centralizate, aprobată cu modificări şi completări prin Legea nr.483/2006, cu modificările şi completările ulterioare, fiind abrogate prevederile privind alocarea de la bugetul de stat a unor sume pentru compensarea costurilor legate de creşterile neprevizionate ale preţurilor la combustibilii utilizaţi pentru producerea energiei termice furnizate populaţiei.Energia termică va fi facturată la preţul local, astfel cum este aprobat de autorităţile administraţiei publice locale, fără să mai fie acordate sume pentru compensarea costurilor la combustibili.
Pentru asigurarea suportabilităţii de către populaţie a preţurilor de facturare a energiei termice, furnizate în sistem centralizat, acolo unde diferenţa actuală a valorilor este semnificativă iar bugetele locale pot susţine financiar cetăţenii, autorităţile administraţiei publice locale pot aproba preţuri locale ale energiei termioce facturate populaţiei mai mici decât preţul de producere, transport, distribuţie şi furnizare a energiei termice livrate populaţiei.

În conformitate cu prevederile art. 61 şi 63 din Regulamentul Camerei Deputaţilor, republicat, cu modificările ulterioare, examinarea proiectului de lege a avut loc în şedinţe separate ale celor două Comisii sesizate în fond, la data de 9 noiembrie 2011, respectiv 28 martie 2012.

La lucrări au fost prezenţi, din partea Comisiei pentru industrii şi servicii, 16 deputaţi din totalul de 30 deputaţi membri ai Comisiei, 3 fiind în protest parlamentar iar 11 absenţi, şi din partea Comisiei pentru administraţie publică, amenajarea teritoriului şi echilibru ecologic, 23 deputaţi din totalul de 28 deputaţi membri ai Comisiei.

La dezbaterile asupra proiectului de lege a participat, din partea Ministerului Administraţiei şi Internelor, doamna Vasilica Baciu – şef de serviciu.

Având în vedere avizele favorabile asupra proiectului de lege ale Consiliului Legislativ, Comisiei pentru buget, finanţe şi bănci, membrii celor două Comisii au hotărât, în unanimitate de voturi a celor prezenţi, să  supună plenului Camerei Deputaţilor, spre dezbatere şi adoptare, adoptarea  proiectului de Lege privind aprobarea Ordonanţei Guvernului nr.69/2011 pentru modificarea Ordonanţei Guvernului nr.36/2006 privind instituirea preţurilor locale de referinţă pentru energia termică furnizată populaţiei prin sisteme centralizate2008 în forma adoptată de Senat.


Prin obiectul de reglementare şi conţinutul său, proiectul de lege face parte din categoria legilor ordinare.


Potrivit prevederilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

                      VICEPREŞEDINTE,                                     PREŞEDINTE,

                   Alin Silviu Trăşculescu



Bogdan Cantaragiu
Consilier parlamentar,                                                                            


Consilier parlamentar,
Silvia Vlăsceanu                                                                                              

Roxana Feraru

